Μανάτ του Αζερμπαϊτζάν

Το μανάτ (manat, στην αζερική:Azərbaycan manatı), κωδικός ISO : AZN) είναι το νόμισμα του Αζερμπαϊτζάν. Υποδιαιρείται σε 100 καπίκια (κεπίκ). Ο όρος μανάτ είναι δάνειο από τη ρωσική λέξη "μονέτα" (κέρμα) που προφέρεται ως "μανέτα". Μανάτ επίσης ονομαζόταν το ρούβλι της Σοβιετικής Ένωσης τόσο στα αζερικά όσο και στα τουρκμενικά.

Το σύμβολο του μανάτ του Αζερμπαϊτζάν δεν έχει ακόμα κωδικοποιηθεί στη γλώσσα Unicode και τα m, man. ή ман. μπορούν να χρησιμοποιηθούν ώς αντικατάσταση για το σύμβολο του μανάτ.

 Πρώτο μανάτ, 1919-1923 
Η Λαϊκή Δημοκρατία του Αζερμπαϊτζάν και η Σοβιετική Σοσιαλιστική Δημοκρατία της χώρας εξέδωσαν το δικό τους νόμισμα την περίοδο μεταξύ των ετών 1919 και 1923. Το νόμισμα ονομαζόταν στην αζερική μανάτ 
(منات) και ρούβλι (рубль) στη ρωσική, ενώ και οι δύο γλώσσες αναγράφονταν στο νόμισμα. Το μανάτ αντικατέστησε το πρώτο υπερκαυκασιανό ρούβλι και με τη σειρά του αντικαταστάθηκε από το δεύτερο υπερκαυκασιανό ρούβλι, όταν η ασιατική χώρα έγινε τμήμα της Υπερκαυκασιανής Ομόσπονδης Σοβιετικής Σοσιαλιστικής Δημοκρατίας. Το νόμισμα υπήρχε μόνο σε μορφή χαρτονομισμάτων.

 Τραπεζογραμμάτια 
Η Λαϊκή Δημοκρατία τύπωσε χαρτονομίσματα με ονομαστικές αξίες των 25, 50, 100, 250 και 500 μανάτ, ενώ η Σοβιετική Σοσιαλιστική Δημοκρατία της χώρας τύπωσε χαρτονομίσματα των 5, 100, 1000, 5000, 10.000, 25.000, 50.000, 100.000, 250.000, 1 εκατομμυρίου και 5 εκατομμυρίων μανάτ.

 Δεύτερο μανάτ, 1992-2006 
Στις 15 Αυγούστου του 1992 εισήχθη το δεύτερο μανάτ. Αυτό είχε τον κωδικό ISO 4217 AZM και αντικατέστησε το Ρωσικό ρούβλι σε ισοτιμία των 10 ρουβλίων προς 1 μανάτ.

Την επόμενη δεκαετία υπήρξε ελαφρά αλλά σταθερή αύξηση της αξίας του μανάτ επί του δολαρίου κυρίως εξαιτίας της ανόδου στην τιμή του πετρελαίου στις διεθνείς αγορές. Στα τέλη του 2005, ένα δολάριο άξιζε 4.591 μανάτ. Ως το 2005 εξαφανίστηκαν τα τραπεζογραμμάτια της ονομαστικής αξίας μικρότερης από 100 μανάτ.
 Κέρματα 
Τα κέρματα κόπηκαν σε ονομαστικές αξίες των 5, 10, 20 και 50 κεπίκ, το 1992 και 1993. Παρά το γεγονός ότι ο ορείχαλκος και το χαλκονικέλιο χρησιμοποιήθηκαν για μερικά από τα κέρματα της σειράς του 1992, τα μετέπειτα κέρματα ήταν φτιαγμένα εξ ολοκλήρου από αλουμίνιο.

 Χαρτονομίσματα 
Για το εν λόγω νόμισμα τυπώθηκαν τα εξής τραπεζογραμμάτια:
 1, 5, 10, 250 μανάτ (πρώτη έκδοση το 1992)
 50, 100, 500, 1000 μανάτ (όλα τυπώθηκαν για πρώτη φορά το 1993)
 10.000 μανάτ (πρώτη τύπωση το 1994)
 50.000 μανάτ (τυπώθηκαν για πρώτη φορά το 1996)
Τα χαρτονομίσματα ονομαστικής αξίας από 1 ως 250 μανάτ εικόνιζαν τον Παρθένο Πύργο στο Μπακού.

 Τρίτο μανάτ, 2006- 
Στις 1 Ιανουαρίου 2006 κυκλοφόρησε το νέο μανάτ με κωδικό ISO 4217 το AZN και είχε αρχική αξία ίση με 5.000 παλαιά μανάτ. Από τις 1 Οκτωβρίου 2005 ανακοινώθηκαν οι ενδεικτικές τιμές για τα νέα μανάτ και για τα παλαιά για να διευκολύνουν την αλλαγή. Τα κέρματα που είχαν ονομαστική αξία σε κεπίκ, τα οποία δεν είχαν χρησιμοποιηθεί από το 1993 και έπειτα εξαιτίας του πληθωρισμού, επανήλθαν σε κυκλοφορία. 

Το παλαιό μανάτ (κωδικός ISO: 4217 AZM) παρέμεινε σε νόμιμη κυκλοφορία ως τις 31 Δεκεμβρίου 2006. 

 Κέρματα 
Τα κέρματα που είναι σε κυκλοφορία είναι αυτά του 1, των 3, 5, 10, 20 και των 50 κεπίκ.
 Χαρτονομίσματα 
Κυκλοφορούν χαρτονομίσματα του 1, των 5, 10, 20, 50 και των 100 μανάτ. Σχεδιάστηκαν από τον Αυστριακό Ρόμπερτ Καλίνα. Τα χαρτονομίσματα μοιάζουν πολύ με τα τραπεζογραμμάτια του ευρώ.

 Τραπεζογραμμάτια του τρίτου μανάτ Εικόνα  Αξία  Διαστάσεις  Κύριο χρώμα Περιγραφή  Εμπρόσθια όψη  Πίσω όψη  Θέμα  Εμπρόσθια όψη  Πίσω όψη   1 μανάτ 120 × 70 mm Γκρι Πολιτισμός Παραδοσιακά μουσικά όργανα Διακοσμητικά μοτίβα των αρχαίων ταπήτων του Αζερμπαϊτζάν   5 μανάτ 127 × 70 mm πορτοκαλί Γράμματα και λογοτεχνία αρχαίοι συγγραφείς, ποιητές και βιβλία από το Αζερμπαϊτζάν Βραχογραφίες στο Κομπουστάν, δείγματα της γραφής του Όρχον και γράμματα από το σύγχρονο αζερικό αλφάβητο   10 μανάτ 134 × 70 mm μπλε Ιστορία Παλαιά πόλη του Μπακού, Ανάκτορο των Σιρβανσάχ, Παρθένος Πύργος του Μπακού με φόντο το Τείχος του Ιτσερί Σεχέρ Διακοσμητικά μοτίβα των αρχαίων ταπήτων του Αζερμπαϊτζάν   20 μανάτ 141 × 70 mm πράσινο Καραμπάχ σύμβολα εξουσίας (σπαθί, περικεφαλαία, ασπίδα) σύμβολο ειρήνης (χαριμπουλμπούλ)   50 μανάτ 148 × 70 mm κίτρινο Χθες και αύριο Νεαροί άνθρωποι, σκαλοπάτια (σύμβολα προόδου), ήλιος (σύμβολο δύναμης και φωτός) και μαθηματικοχημικά σύμβολα (σύμβολα επιστήμης) Διακοσμητικά μοτίβα των αρχαίων ταπήτων του Αζερμπαϊτζάν   100 μανάτ 155 × 70 mm κόκκινο Οικονομία και Ανάπτυξη Αρχιτεκτονικά σύμβολα από την αρχαιότητα μέχρι σήμερα, το σύμβολο του μανάτ ως νομίσματος και σύμβολα οικονομικής δύναμης Διακοσμητικά μοτίβα των αρχαίων ταπήτων του Αζερμπαϊτζάνcolspan="8

 Περιορισμοί στην εξαγωγή 
Η νομοθεσία της ασιατικής χώρας απαγορεύει την εξαγωγή του τοπικού νομίσματος. Ως αποτέλεσμα αυτού, τα κέρματα όπως επίσης και τα τραπεζογραμμάτια μανάτ είναι αρκετά δύσκολο να βρεθούν στο εξωτερικό.

 Παραπομπές 

 Εξωτερικοί σύνδεσμοι 
 Azerbaijan International. Τα νέα μανάτ του Αζερμπαϊτζάν: Σχέδιο και αλλαγή στο νέο νόμισμα
 Τα τραπεζογραμμάτια του Αζερμπαϊτζάν   

Αζεραμπαιτζαν
Μανατ
Κατηγορία:Νομίσματα της Ευρώπης